open-index/open-wikipedia-markdown huggingface dataset:
Αραβίντ Αντίγκα

Ο **Αραβίντ Αντίγκα** (*अरविन्द अडिग*, 23 Οκτωβρίου 1974) είναι Ινδός δημοσιογράφος και συγγραφέας. Βραβεύτηκε με το Βραβείο Μπούκερ για το 2008 για το πρώτο του μυθιστόρημα, με τίτλο "Ο Λευκος Τίγρης"..

## Βιογραφία
### Πρώτα χρόνια και εκπαίδευση
Γεννήθηκε στο Τσενάι το 1974 και μεγάλωσε στην Καρνατάκα. Τις γυμνασιακές του σπουδές τις έκανε στο σχολείο Κανάρα και στη συνέχεια στο Κολέγιο του Αγίου Αλοΐσιου, στο Μανγκαλόουρ. Έπειτα μετανάστευσε μαζί με την οικογένειά του στην Αυστραλία και συνέχισε τις σπουδές του στο Γεωργικό Λύκειο Τζέιμς Ριουζ. Σπούδασε αγγλική Φιλολογία στο πανεπιστήμιο Κολούμπια της Νέας Υόρκης και στο Κολέγιο Μώντλιν, στην Οξφόρδη.

### Καριέρα
Η καριέρα του Αντίγκα ως δημοσιογράφου ξεκίνησε από τους *[[Financial Times]]*, το περιοδικό *[[Money (περιοδικό)|Money]]*και το *[[Wall Street Journal]]*, όπου έγραφε άρθρα ως οικονομικός συντάκτης. Έγραψε και κριτική για το βραβευμένο με Μπούκερ βιβλίο του Πίτερ Κάρεϊ,*Oscar and Lucinda*.

Τελικά έγινε έμμισθος συνεργάτης (ανταποκριτής) του περιοδικού *[[Τάιμ (περιοδικό)|TIME]]*, όπου παρέμεινε για τρία χρόνια. Στη συνέχεια πήρε άδεια και στη διάρκεια αυτής έγραψε το βιβλίο *The White Tiger*, η υπόθεση του οποίου που εκτυλίσσεται στη Βομβάη.

### Booker
Το πρώτο μυθιστόρημα του Αντίγκα κέρδισε το βραβείο Μπούκερ το 2008. Κέρδισε άλλα βιβλία που ήταν επίσης υποψήφια για Μπούκερ, μεταξύ των οποίων το "Sea of Poppies" του Αμιτάβ Γκος. Είναι ο τέταρτος ινδικής καταγωγής συγγραφέας που κέρδισε το εν λόγω βραβείο, μετά τους Σαλμάν Ρουσντί, Αρουντάτι Ρόι και την Κίρα Ντεσάι.

## Βιβλιογραφία
* *The White Tiger: A Novel* (Free Press, 2008)

## Παραπομπές


## Εξωτερικοί σύνδεσμοι
* Επίσημος ιστότοπος
* Αραβίντ Αντίγκα - ιστότοπος στο Ηνωμένο Βασίλειο - Man Booker Prize Winner 2008
* Άρθρα του Αντίγκα για το *The Second Circle, A Review of Contemporary Literature*
* Συνέντευξη με το συγγραφέα *Untitled Books*, Απρίλιος 2008
* Κριτική του έργου The White Tiger από την *The Telegraph*
* Novel About India Wins the Man Booker Prize, The New York Times, 14 Οκτωβρίου 2008

Κατηγορία:Ινδοί συγγραφείς
Τσιανγκ Κάι Σεκ

thumb|right|180px|Ο Τσιανγκ Κάι Σεκ το 1945

Ο **Τσιανγκ Κάι-Σεκ** (*蔣中正*, πραγματικό όνομα Τσιανγκ Τσον-Τσεν, 31 Οκτωβρίου 1887 - 5 Απριλίου 1975) ήταν Κινέζος πολιτικός ο οποίος γεννήθηκε στο Νιγκ Πο της Κίνας στις 31 Οκτωβρίου 1887. Διατέλεσε Πρόεδρος της Κίνας από το 1928 έως το 1948 και Πρόεδρος της Δημοκρατίας της Κίνας (Ταϊβάν) έως το 1975. 

Ο πατέρας του, ο οποίος ήταν έμπορος κρασιών, πέθανε όταν ο Τσιανγκ ήταν σε ηλικία 9 ετών και τον μεγάλωσαν κάποιοι συγγενείς του. Όμως οι συγγενείς του αυτοί τον κακομεταχειρίζονταν, και έτσι αναγκάστηκε να φύγει και να καταταχτεί στον στρατό. Όταν έγινε 18 χρονών έδωσε εξετάσεις στη στρατιωτική ακαδημία Πάο Τιν, όπου έγινε δεκτός το 1906. Στο μεταξύ παντρεύτηκε τη Μάο και απόκτησαν έναν γιο, τον Τσιαν Τσιν Κούο. Αργότερα ο Τσιανγκ πήγε στην Ιαπωνία όπου φοίτησε στη στρατιωτική σχολή του Τόκιο. Εκεί γνώρισε τον Σον Γιατ-Σεν, ο οποίος οργάνωνε την επανάσταση εναντίον της μοναρχίας των Μαντσού στην Κίνα, έγινε οπαδός του και επέστρεψαν μαζί στην πατρίδα μετά την πρώτη επαναστατική εξέγερση το 1911. Ο Σον Γιατ-Σεν σχημάτισε κυβέρνηση αφού πρώτα συμμάχησε με τους κομμουνιστές και ο Τσιανγκ έφυγε για τη Μόσχα για να μελετήσει τις Σοβιετικές στρατιωτικές μεθόδους.

Όταν ο Σον Γιατ-Σεν πέθανε, το 1925 ο Τσιανγκ αναδείχθηκε σε ηγέτη του επαναστατικού κινήματος. Χάρη στις μεγάλες του οργανωτικές ικανότητες κατάφερε να δημιουργήσει μία σύγχρονη και ευέλικτη στρατιά.

Ο Τσιανγκ είχε έντονα αντικομμουνιστικά αισθήματα. Έτσι την άνοιξη του 1927 διέταξε τη σύλληψη και εξόντωση χιλιάδων κομμουνιστών που βρίσκονταν στο κόμμα του. Η αντικομμουνιστική πολιτική του Τσανγκ προκάλεσε έναν νέο εμφύλιο πόλεμο ο οποίος τερματίστηκε τον Μάιο του 1949 με νίκη των κομμουνιστών του Μάο Τσε-Τον. Ο Τσιανγκ Κάι-Σεκ κατέφυγε στην Ταϊβάν, μαζί με δύο εκατομμύρια Κινέζους εθνικιστές, κάτω από αμερικανική προστασία. Εκεί έγινε Πρόεδρος της Εθνικιστικής Κίνας.

Πέθανε στην Ταϊβάν στις 5 Απριλίου 1975.

## Παραπομπές


## Εξωτερικοί σύνδεσμοι
* 
* Britannica.com

Κατηγορία:Κινέζοι πολιτικοί
Κατηγορία:Πρόσωπο της Χρονιάς (περιοδικό Time)
Κατηγορία:Κινέζοι επαναστάτες
Κατηγορία:Αντικαπιταλιστές
Πατριάρχης Ευτύχιος

Ο **Ευτύχιος** (22 Ιανουαρίου 512 - 5 Απριλίου 582), ο οποίος θεωρείται άγιος στην Ορθόδοξη και την Καθολική Εκκλησία, ήταν Οικουμενικός Πατριάρχης Κωνσταντινουπόλεως από το 552 έως το 565 και από το 577 έως το 582.

Γεννήθηκε στις 22 Ιανουαρίου του 512 στο χωριό «Θεία Κώμη» της Φρυγίας. Ο πατέρας του ήταν στρατηγός στο στρατό του Βελισάριου. Ο Ευτύχιος εκάρη μοναχός σε ηλικία 30 ετών από το Μητροπολίτη Αμασείας. Κατόπιν διέμεινε στην Κωνσταντινούπολη ως αποκρισάριος του Μητροπολίτη Αμασείας και έφτασε ως το οφφίκιο του Αρχιμανδρίτη. Τον Ευτύχιο εκτιμούσε ιδιαίτερα ο Πατριάρχης Μηνάς, μετά το θάνατο του οποίου ο Ευτύχιος εξελέγη Πατριάρχης, με υπόδειξη του Αυτοκράτορα Ιουστινιανού.

Επί των ημερών της πρώτης Πατριαρχίας του, και συγκεκριμένα από τις 5 Μαΐου έως τις 21 Ιουνίου του 553, έλαβε χώρα η Ε΄ Οικουμενική Σύνοδος. Στις 24 Δεκεμβρίου του 563 τέλεσε τα δεύτερα εγκαίνια του ναού της Αγίας Σοφίας, μετά τις ζημιές που είχε πάθει στο σεισμό του 558. Το 564 ήρθε σε σύγκρουση με τον Αυτοκράτορα, αναφορικά με την αίρεση των αφθαρτοδοκητών, οι οποίοι υποστήριζαν ότι το σώμα του Χριστού δεν μπορούσε να υποστεί καμία φθορά από τη στιγμή που εισήλθε μέσα του ο Λόγος. Ο Ευτύχιος καταδίκαζε την αίρεση αυτή παρά τις πιέσεις του Αυτοκράτορα. Στις 22 Ιανουαρίου του 565, και ενώ τελούσε τη λειτουργία για την εορτή του Αγίου Τιμοθέου, στρατιώτες τον συνέλαβαν.

Κατόπιν αυτού καθαιρέθηκε και εξορίστηκε, αρχικά στην Πρίγκηπο και κατόπιν στην Αμάσεια του Πόντου. Μετά το θάνατο του διαδόχου του, Πατριάρχη Ιωάννη του Σχολαστικού, ο νέος Αυτοκράτορας Ιουστίνος Β' κάλεσε ξανά στο θρόνο τον Ευτύχιο, ο οποίος επέστρεψε στην Κωνσταντινούπολη, έτυχε λαμπρής υποδοχής και ανέλαβε και πάλι τον Οκτώβριο του 577. Κατά την δεύτερη αυτή πατριαρχία του φαίνεται πως εισήγαγε στη Θεία Λειτουργία τον Ύμνο «*Τοῦ δείπνου σου τοῦ μυστικοῦ*», που είχε συνθέσει ο ίδιος.

Προς τα τέλη της ζωής του, φαίνεται να είχε υιοθετήσει τη γνώμη ότι μετά την ανάσταση των νεκρών, αυτοί θα έχουν σώμα άυλο, λεπτότερο από τον αέρα. Ο μετέπειτα Πάπας Γρηγόριος Α΄, τότε αποκρισάριος του Πάπα στην Κωνσταντινούπολη, αντέδρασε στην άποψη αυτή, επικαλούμενος χωρίο από το κατά Λουκάν Ευαγγέλιο. Ο Αυτοκράτορας Τιβέριος Β' ανέλαβε μεσολαβητική προσπάθεια.

Ο Πατριάρχης Ευτύχιος πέθανε την Κυριακή του Θωμά, 5 Απριλίου του έτους 582. Αυτόπτες φίλοι του είπαν ότι λίγα λεπτά πριν πεθάνει, άγγιξε το δέρμα του χεριού του και είπε «Ομολογώ ότι σε αυτή τη σάρκα θα αναστηθούμε». Ετάφη κάτω από τη βάση της Αγίας Τράπεζας του Ναού των Αγίων Αποστόλων, δίπλα στα λείψανα του Αποστόλου Ανδρέα, του Ευαγγελιστή Λουκά και του Αγίου Τιμοθέου. Η κάρα του βρίσκεται σήμερα στη Μονή Χιλανδαρίου στο Άγιο Όρος. Ανακηρύχθηκε άγιος και η μνήμη του τιμάται από την Ορθόδοξη Εκκλησία στις 6 Απριλίου.

## Παραπομπές


## Πηγές
* Οικουμενικό Πατριαρχείο
* Καθολική Εγκυκλοπαίδεια 
* 
* 

Ευτυχιος
Ευτυχιος
Κατηγορία:Φρυγία
Κατηγορία:Βυζαντινοί του 6ου αιώνα
Κατηγορία:Επίσκοποι του 6ου αιώνα
Κατηγορία:Μικρασιατικός Ελληνισμός
Κατηγορία:Βυζαντινοί Μικρασιάτες
Ίι

To **Ίι** (σουηδικά: *ljo*) είναι δήμος της Φινλανδίας.

Βρίσκεται στο Όουλου, στην περιοχή της Βόρειας Οστροβόθνιας. Ο δήμος έχει πληθυσμό 8.992 κατοίκων(απογραφή 31.01.2007) και καλύπτει 635,24 τ.χλμ. από τα οποία 15,38 καλύπτονται από νερό. Η πυκνότητα πληθυσμού είναι 10,3 κάτοικοι ανα τετραγωνικό χιλιόμετρο. Μοναδική γλώσσα είναι τα φινλανδικά.

Συγχωνεύθηκε με το Κουιβανιέμι στις 1 Ιανουαρίου, 2007. Ο δήμος που συστάθηκε ονομάζεται Ίι.

## Παραπομπές


## Εξωτερικοί σύνδεσμοι
*
*Επίσημη ιστοσελίδα του Ίι

Κατηγορία:Δήμοι της Φινλανδίας
Ύμνος της Κριμαίας

Ο **Ύμνος της αυτόνομης δημοκρατίας της Κριμαίας** (Ουκρ. Гімн Автономної Республіки Крим, Ρωσ. Гимн Автономной Республики Крым,  Κριμαϊκή Τατ. Qırım Muhtar Cumhuriyetiniñ Gimni) είναι ο επίσημος εθνικός ύμνος της Κριμαίας. Τον ύμνο συνέθεσε ο Αλεμντάρ Καραμάνοβ (Alemdar Karamanov), ενώ το κείμενο συνέθεσε η Όλγα Γκολούμπεβα (Olga Golubeva).

Ο ύμνος υιοθετήθηκε μετά από διαγωνισμό της Βερχόβνα Ράντα της Κριμαίας (του κοινοβουλίου δηλαδή) στις 26 Φεβρουαρίου, 1992. Υιοθετήθηκε επισήμως στις 8 Οκτωβρίου, 2000.

## Δικτυακοί τόποι
* nationalanthems.info- Crimea

Κριμαιας
Υμνος Κριμαιας
Υμνος της Κριμαίας
ΟΥΕΦΑ Τσάμπιονς Λιγκ 2008-09

Η διοργάνωση του **2008-09** ξεκίνησε στις 16 Ιουλίου 2008 με τους αγώνες του πρώτου προκριματικού γύρου και ολοκληρώθηκε στις 27 Μαΐου 2009 με τον τελικό που πραγματοποιήθηκε στο στάδιο Ολίμπικο της Ρώμης. Νικήτρια του θεσμού αναδείχθηκε για τρίτη φορά στην ιστορία της η Μπαρτσελόνα νικώντας στον τελικό την Μάντσεστερ Γιουνάιτεντ με 2-0 με τα γκολ των Σαμουέλ Ετό και Λιονέλ Μέσι.

## Η πορεία προς τον τελικό
### Α΄ προκριματικός

|}

### Β΄ προκριματικός

|}

### Γ΄ προκριματικός

|}

### Φάση των ομίλων

## Φάση των 16

## Προημιτελικά

## Ημιτελικά

## Τελικός

## Παραπομπές



Κατηγορία:Κύπελλο Πρωταθλητριών Ευρώπης
Κατηγορία:Ποδόσφαιρο το 2009
Κατηγορία:Ποδόσφαιρο το 2008
Διαλεκτικό συνεχές

350px|thumb|Σημαντικά διαλεκτικά συνεχή στην Ευρώπη στα μέσα του 20ου αιώνα. Το «Βορειοσλαβικό» αναφέρεται στο συνεχές που εμπεριέχει τις Ανατολικές και Δυτικές σλαβικές γλώσσες.
Με τον όρο **διαλεκτικό συνεχές** στη γλωσσολογία εννοείται το φαινόμενο ενός γεωγραφικού συνεχούς που παράγεται πάνω στον χάρτη εξαιτίας των κρίκων της γλωσσικής αλυσίδας που συνδέει γειτονικές μεταξύ τους γεωγραφικές περιοχές. Όσο περισσότερο απέχουν μεταξύ τους δυο συγγενείς διάλεκτοι τόσο περισσότερο διαφοροποιούνται. «*Η σταδιακή διαβάθμιση των διαλεκτικών διαφορών που εμφανίζει ένα διαλεκτικό συνεχές καθιστά εμφανή τη δυσκολία που υπάρχει, όταν θελήσει κανείς να καθορίσει ένα ακριβές όριο που να διαχωρίζει μια γλώσσα από μια άλλη συγγενή της πάνω στον χάρτη*», δεδομένου ότι τα όρια μεταξύ συγγενών διαλέκτων καθορίζονται κυρίως από ιστορικά και κοινωνικά κριτήρια.

## Σημειώσεις

## Παραπομπές


## Βιβλιογραφία

*Saussure, F. de [1916] 1979, *Μαθήματα γενικής γλωσσολογίας*, μτφρ. Φ. Δ. Αποστολόπουλος, Παπαζήσης, Αθήνα.
*Haugen, E. 1972, «Dialect, language, nation», στο *Sociolinguistics: Selected Readings*, επιμ. J. B. Pride & J. Holmes, 97-111, Penguin Books, London.

Κατηγορία:Κοινωνιογλωσσολογία
Κατηγορία:Γλωσσολογικά φαινόμενα
Κατηγορία:Γλωσσική γεωγραφία
Κούιβανιεμι

Το **Κουιβανιέμι** (Kuivaniemi) ήταν δήμος της Φινλανδίας.

Βρισκόταν στην επαρχία (διοικητική περιφέρεια) του Ούλου, στην Βόρεια Οστροβόθνια. Ο δήμος είχε πληθυσμό 2.000 κατοίκων (απογραφή 31 Δεκεμβρίου και κάλυπτε μια έκταση 961,72 τ.χλμ. από τα οποία 30,70 τ.χλμ. ήταν νερό. Η πυκνότητα πληθυσμού ήταν 2.1 κάτοικοι ανά τ.χλμ. Μοναδική γλώσσα ήταν τα φινλανδικά.

Το Κουβανιέμι συγχωνεύθηκε με το Ίι στις 1 Ιανουαρίου 2007 και ο δήμος που συστάθηκε ονομάστηκε Ίι.

## Παραπομπές


Κατηγορία:Δήμοι της Φινλανδίας
Ύλι-Ίι

Το **Ύλι-Ίι** (φινλανδικά Yli - ii, Σουηδικά: Överijo) είναι δήμος της Φινλανδίας.

Υπάγεται στο διοικητικό διαμέρισμα Όουλου, και είναι κομμάτι της Βόρειας Οστροβόθνιας. Ο δήμος έχει πληθυσμό 2.322 κατοίκων (απογραφή 2003 και καλύπτει μια έκταση 795,39 τ.χλμ. από τα οποία 25,78 καλύπτονται από νερό. Η πυκνότητα πληθυσμού είναι 3 κάτοικοι ανά τ.χλμ. Μοναδική γλώσσα είναι τα φινλανδικά.

Το Ύλι-Ίι είναι γνωστό για το μουσείο προϊστορίας του Κιερικικέσκους.

## Παραπομπές


## Εξωτερικοί σύνδεσμοι
* 

Κατηγορία:Δήμοι της Φινλανδίας
Άλαβιεσκα

Η **Άλαβιεσκα** (Alavieska) είναι δήμος της Φινλανδίας.

Βρίσκεται στο Όουλου  και είναι κομμάτι της Βόρειας Οστροβόθνιας. Ο δήμος έχει πληθυσμό 2.902 κατοίκων και καλύπτει έκταση 253,01 τ.χλμ. από τα οποία 1,62 τ.χλμ. καλύπτονται από νερό. Η πυκνότητα πληθυσμού είναι 11,5 κάτοικοι ανά τ.χλμ. Μοναδική γλώσσα είναι τα Φινλανδικά.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα του δήμου (Φινλανδικά)

Κατηγορία:Δήμοι της Φινλανδίας
Κίιμινκι

thumb|200px|Η εκκλησία στο Κίιμινκι, χτισμένη το 1760
Το **Κίιμινκι** (Kiiminki, σουηδικά: Kiminge) είναι δήμος της Φινλανδίας.

Βρίσκεται στο Όουλου, στη Βόρεια Οστροβόθνια. Ο δήμος έχει πληθυσμό 12.448 κατοίκων (απογραφή 2007) και καλύπτει μια περιοχή 339 τ.χλμ. από τα οποία 12,19 τ.χλμ. καλύπτονται από νερό. Η πυκνότητα πληθυσμού είναι 33,6 κάτοικοι ανα τ.χλμ. Μοναδική γλώσσα στο δήμο είναι τα Φινλανδικά.

Το Κίιμινκι απέχει 20 χιλιόμετρα από την πόλη του Ούλου.

## Παραπομπές


## Εξωτερικοί σύνδεσμοι
* 

Κατηγορία:Δήμοι της Φινλανδίας
Μούνι Σάντχου

Ο **Μούνι Σάντχου**, (1 Σεπτεμβρίου 1898 - Δεκέμβριος 1971), ο «σιωπηλός περιπλανώμενος», όπως σημαίνει το μυστικιστικό όνομα του Μιέτσισλαβ Σουντόβσκι, υπήρξε εσωτεριστής και μυστικιστής συγγραφέας. Γεννήθηκε στη Βαρσοβία από γονείς μεικτής καταγωγής πολωνικής και πρωσικής. Μετά τον Β' Π.Π. μετακόμισε στη Γαλλία και άλλαξε το όνομά του σε Michael Sadau. Το όνομα Μούνι Σάντχου το πήρε μετά από τη μαθητεία του πλησίον του Ραμάνα Μαχαρσί.
## Εργογραφία
Δημοσίευσε αρκετά βιβλία στην εικοσαετία 1947 - 1967, ορισμένα από τα οποία είναι τα εξής: 

* *Quem sou eu?* (1947) (Ποιος είμαι; Πορτογ., που υπήρξε και το πρώτο του βιβλίο)
* *Τις ημέρες της μεγάλης ειρήνης: η ύψιστη γιόγκα όπως βιώθηκε* (1953)
* *Συγκέντρωση: οδηγός στη νοητική κυριαρχία* (1959)
* *Δρόμοι στην αυτοσυνείδηση: μια σύγχρονη εκτίμηση του αποκρυφισμού και των πνευματικών ατραπών* (1962)
* *Σαμάντι: Η υπερσυνείδηση του μέλλοντος* (1962)
* *Ταρώ: μια σύγχρονη μαθητεία επί της πεμπτουσίας του ερμητικού αποκρυφισμού* (1962)
* *Θεουργία: η τέχνη της αποτελεσματικής λατρείας* (1965)
* *Διαλογισμός: ένα περίγραμμα πρακτικής μελέτης* (1967)
* *Σε αναζήτηση του εαυτού* (συλλογή πραγματειών, 1953-1957)

Κατηγορία:Πολωνοί συγγραφείς
Κατηγορία:Πολωνοί εσωτεριστές
Εμμανουήλ Μανουσογιαννάκης

Ο **Εμμανουήλ Μανουσογιαννάκης** (1853 - 24 Ιουλίου 1916) ήταν ανώτατος αξιωματικός του Ελληνικού Στρατού ο οποίος διακρίθηκε κατά τη διάρκεια των Βαλκανικών Πολέμων κατά την περίοδο μεταξύ 1912 και 1913.

## Βιογραφία
Γεννημένος στην περιοχή των Σφακίων της Κρήτης το 1853, περίοδο κατά την οποία η τελευταία αποτελούσε, ακόμη, τμήμα της Οθωμανικής Αυτοκρατορίας, ο Μανουσογιαννάκης φοίτησε στη Στρατιωτική Σχολή Ευελπίδων, ενώ στη συνέχεια, κατετάγη στον στρατό ως σημαιοφόρος του πυροβολικού. Κατά τη διάρκεια του Ελληνοτουρκικού Πολέμου του 1897, υπήρξε μέλος του ελληνικού εκστρατευτικού σώματος το οποίο εστάλη στη γενέτειρα του ιδίου, την Κρήτη, υπό τον συνταγματάρχη Τιμολέοντα Βάσσο.

Το 1909, υπό τον βαθμό του συνταγματάρχη, υπηρέτησε ως Υπουργός Στρατιωτικών Υποθέσεων κατά τη διάρκεια της βραχύβιας κυβερνήσεως του Δημητρίου Ράλλη, η οποία και διαλύθηκε κατόπιν του κινήματος στο Γουδί. Κατά τις απαρχές του 1911, ο Μανουσογιαννάκης ορίστηκε ως διοικητής της 1ης Μεραρχίας Πεζικού, με έδρα την πόλη της Λάρισας. Οι επιδόσεις της μεραρχίας του κατά τη διάρκεια των μεγάλων εαρινών ελλιγμών του 1912 απέφεραν στον ίδιο την προαγωγή του στον βαθμό του υποστράτηγου. Ο Μανουσογιαννάκης ηγήθηκε αυτοπροσώπως της 1ης Μεραρχίας κατά τη διάρκεια του συνόλου των Βαλκανικών Πολέμων, ιδιαιτέρως διακρινόμενος κατά τη διάρκεια του Β΄ Βαλκανικού Πολέμου εναντίον της Βουλγαρίας, πιο συγκεκριμένα κατά τη διάρκεια των μαχών του Λαχανά και της Κρέσνας.

Μετά το πέρας του πολέμου, προήχθη στον βαθμό του αντιστράτηγου, ενώ ορίστηκε ως διοικητής του νεοϊδρυθέντος Β΄ Σώματος Στρατού, με έδρα την πόλη της Πάτρας, όπου και ο ίδιος απεβίωσε, στις 24 Ιουλίου 1916.

## Παραπομπές


Κατηγορία:Έλληνες αξιωματικοί του Στρατού Ξηράς
Κατηγορία:Έλληνες υπουργοί Στρατιωτικών
Κατηγορία:Στρατιωτικοί του Ελληνοτουρκικού πολέμου του 1897
Κατηγορία:Α΄ Βαλκανικός Πόλεμος
Κατηγορία:Β΄ Βαλκανικός Πόλεμος
Γκιγιόμ Ντεπαρντιέ

Ο **Γκιγιόμ Ντεπαρντιέ** (*Guillaume Depardieu*) ήταν Γάλλος ηθοποιός.

Ήταν γιος του επίσης ηθοποιού Ζεράρ Ντεπαρντιέ και της Ελιζαμπέτ Ντεπαρντιέ και γεννήθηκε στις 7 Απριλίου του 1971.

Επί πολλά χρόνια είχε καταπιεστεί από την προσωπικότητα του πατέρα του, Ζεράρ Ντεπαρντιέ, εξ ου και η επαναστατημένη του νεότητα, που σημαδεύτηκε από την ταχύτητα, τη βία, τα ναρκωτικά και το αλκοόλ. Τη ζωή του σημάδεψε ένα ατύχημα με τη μοτοσικλέτα του το 1995. Μετά από 17 εγχειρήσεις, ο Γκιγιόμ υποβλήθηκε σε ακρωτηριασμό του ενός ποδιού του το 2003.

Υπήρξε ανέκαθεν ένας πολύ ευαίσθητος ηθοποιός. Ήταν βραβευμένος με το Σεζάρ Υποσχόμενου Ηθοποιού το 1995. Το 1999 απέσπασε το βραβείο Γκιγιόν Καλύτερου Ηθοποιού για το ρόλο του στην ταινία Pola X.

Στις 13 Οκτωβρίου 2008, ο Γκιγιόμ Ντεπαρντιέ απεβίωσε σε ηλικία 37 ετών, αφήνοντας την τελευταία του πνοή σε νοσοκομείο του Παρισιού, όταν προσβλήθηκε από ιό που του προκάλεσε οξεία πνευμονία.

## Παραπομπές


Κατηγορία:Γάλλοι ηθοποιοί κινηματογράφου
Ύλικιιμινκι

Το **Υλικιιμίνκι** (φινλ. *Ylikiiminki*, σουηδ.: *Överkiminge*) ήταν δήμος της Φινλανδίας, που ενώθηκε διοικητικά με την πόλη Όουλου (πόλη) στις 1 Ιανουαρίου 2009..

Υπάγεται στο διοικητικό διαμέρισμα Όουλου, στην περιοχή της Βόρειας Οστροβόθνιας. Έχει πληθυσμό 3.487 κατοίκους (απογραφή 6 Ιουνίου 2008) και καλύπτει μια έκταση 1.040,66 τετραγωνικών χιλιομέτρων, από τα οποία 23,24 καλύπτονται από νερό. Η πυκνότητα πληθυσμού είναι 3,35 κάτοικοι ανα τετραγωνικό χιλιόμετρο. Μοναδική γλώσσα στο δήμο είναι τα Φινλανδικά.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα του δήμου 

Κατηγορία:Δήμοι της Φινλανδίας
Σιέβι

To **Σιέβι** (Sievi) είναι δήμος της Φινλανδίας.

Υπάγεται στο διοικητικό διαμέρισμα Όουλου, στην Βόρεια Οστροβόθνια. Έχει πληθυσμό 5.194 κατοίκων(απογραφή 2003) και καλύπτει μια έκταση 800,15 τ.χλμ. από τα οποία 12,44 καλύπτονται από νερό. Η πυκνότητα πληθυσμού είναι 6,6 κάτοικοι ανα τετραγωνικό χιλιόμετρο,ενώ μοναδική γλώσσα στον δήμο είναι τα φινλανδικά.

## Παραπομπές


## Εξωτερικοί σύνδεσμοι
* 

Κατηγορία:Δήμοι της Φινλανδίας
Πτερέλαος

Στην ελληνική μυθολογία, ο **Πτερέλαος** ήταν γιος του Τάφιου και βασιλιάς της πόλης των Ταφίων, που μνημονεύεται στην Οδύσσεια του Ομήρου. Λέγεται πως ο θεός Ποσειδών έκανε αθάνατο τον Πτερέλαο, φυτρώνοντας στα μαλλιά του μια χρυσή τρίχα.  

Ο Πτερέλαος απέκτησε εφτά παιδιά: τον Ευήρη, τον Χρομίο, τον Τύραννο, τον Αντίοχο, τον Χερσιδάμα, τον Μήστορα και την Κομαιθώ. Κατά την πολιορκία της πόλης από τον Αμφιτρύωνα, η Κομαιθώ τον ερωτεύτηκε και πρόδωσε τον πατέρα της, όμως ο Αμφιτρύων όταν κατέλαβε την πόλη την σκότωσε. 

## Γενεαλογία

## Πηγές


Κατηγορία:Μυθικοί βασιλείς των Ταφίων
Μπόχουμ

Το **Μπόχουμ** () είναι πόλη της Γερμανίας. Βρίσκεται στο κέντρο της κοιλάδας του Ρουρ στο κρατίδιο της Βόρειας Ρηνανίας-Βεστφαλίας, έχει πληθυσμό 381.542 κατοίκους και είναι η έκτη μεγαλύτερη πόλη του κρατιδίου, σε απόσταση περίπου 25 km από to Ντόρτμουντ.

Το 1867, μία επιχείρηση κατάφερε να χυτεύσει μορφοποιημένο χάλυβα, γράφοντας ιστορία. Το πρώτο χυτό προϊόν ήταν μία καμπάνα, με βάρος 15.000 κιλά μπροστά στο δημαρχείο που υπενθυμίζει αυτό το επίτευγμα. Μετά την παρακμή της μεταλλευτικής, το Μπόχουμ εξελίχθηκε σε μητρόπολη παροχής υπηρεσιών.

Το Μπόχουμ έχει έξι ανώτερες σχολές. Στον νότο της πόλης υπάρχουν μερικά μικτά δάση και επικρατεί εύκρατο κλίμα.

Στην πόλη εδρεύει η ποδοσφαιρική ομάδα ΒφΛ Μπόχουμ.

## Παραπομπές


## Εξωτερικοί σύνδεσμοι

* 

Κατηγορία:Πόλεις της Βόρειας Ρηνανίας-Βεστφαλίας
Κατηγορία:Μέλη της Χανσεατικής Ένωσης
Θαλύσια

Τα **Θαλύσια** ήταν αρχαία ελληνική αγροτική γιορτή που πραγματοποιούταν σε διάφορες περιοχές της Αρχαίας Ελλάδας. Κατά την τελετή, προσφέρονταν οι απαρχές των δημητριακών στον τιμώμενο θεό. 

Τα Θαλύσια παλαιότερα γίνονταν προς τιμήν της θεάς Άρτεμης, κατά τον Όμηρο, η οποία κατά το μύθο τιμώρησε τον Οινέα που ξέχασε να της προσφέρει θυσία και έστειλε στην Καλυδώνα ένα φοβερό αγριογούρουνο, τον περίφημο Καλυδώνιο Κάπρο. Η γιορτή αργότερα αφιερωνόταν στη Δήμητρα και στο Διόνυσο. 

## Πηγές




Κατηγορία:Αρχαίες ελληνικές εορτές
Αρκάδες

Οι **Αρκάδες** ήταν αρχαίο Πελασγικό φύλο εγκατεστημένο στην ορεινή Πελοπόννησο. Θεωρείται το αρχαιότερο Πελασγικό φύλο που εγκαταστάθηκε στον Ελλαδικό χώρο. Την αρχαιότητα των Αρκάδων μαρτυρούν και οι αρχαίοι μύθοι, όπως ο μύθος του Αρκάδα, ο μύθος του Λυκάονα κ.α. Με την κάθοδο των ελληνικών φύλων, κυρίως των Δωριέων, οι Αρκάδες περιορίστηκαν στην καρδιά της Πελοποννήσου. Η χώρα τους περιλάμβανε τις ορεινές περιοχές του Μαινάλου, των Αροανίων, της Κυλλήνης, του Λύκαιου, του Αρτεμισίου  και τη βόρεια πλευρά του Πάρνωνα.

## Ιστορία των Αρκάδων
Μετά την κάθοδο των Δωριέων στην Πελοπόννησο, οι Αρκάδες περιορίστηκαν στην ορεινή ενδοχώρα της Πελοποννήσου. Σταδιακά συνδέθηκαν σε μία χαλαρή συνομοσπονδία που περιλάμβανε όλες τις αρκαδικές πόλεις και ονομάστηκε **Κοινό των Αρκάδων**. Οι Αρκάδες αντιμετώπισαν με επιτυχία τον 7ο αιώνα π.Χ. την απειλή της Σπάρτης και κατάφεραν να διατηρήσουν την ανεξαρτησία τους. Συμμετείχαν στους Περσικούς πολέμους στο πλευρό των Ελλήνων στέλνοντας στρατό και στις Θερμοπύλες και στις Πλαταιές. Στον Πελοποννησιακό πόλεμο οι Αρκάδες συμμάχησαν με την Σπάρτη και την Κόρινθο. Τα επόμενα χρόνια την περίοδο της ηγεμονίας της Θήβας, ο Θηβαίος στρατηγός Επαμεινώνδας ενίσχυσε την Αρκαδική ομοσπονδία με σκοπό οι Αρκάδες να αποτελέσουν έναν αντίπαλο πόλο στη γειτονική Σπάρτη. Τότε ίδρυσε την Μεγαλόπολη που αποτέλεσε την νέα τους πρωτεύουσα. Τους επόμενους αιώνες η Αρκαδία εξασθένησε. Αρχικά υποτάχθηκε στους Μακεδόνες του Κάσσανδρου και αργότερα εντάχθηκε στην Αχαϊκή Συμπολιτεία.

## Η Διάλεκτος των Αρκάδων
Οι Αρκάδες μιλούσαν την Αρκαδική ή Αρκαδοκυπριακή διάλεκτο, η οποία αποτελούσε την τέταρτη διάλεκτο της αρχαίας Ελλάδας, μετά την Ιωνική ή Αττική, την Δωρική , και την Αιολική. Η Αρκαδοκυπριακή διάλεκτος θεωρείται συγγενική με την γλώσσα που χρησιμοποιούσαν οι Αχαιοί κατά την Μυκηναϊκή περίοδο.

## Οι πόλεις των Αρκάδων
240px|thumb|Η αρχαία Λυκόσουρα
Οι Αρκάδες είχαν ιδρύσει πολυάριθμες πόλεις. Από αυτές οι ισχυρότερες ήταν οι πόλεις που έλεγχαν τις λίγες εύφορες κοιλάδες της ενδοχώρας της Πελοποννήσου, οι οποίες ήταν η Μαντίνεια, η Τεγέα και ο Αρκαδικός Ορχομενός. Οι υπόλοιπες πόλεις ήταν πιο ορεινές ή διέθεταν μικρότερες σε έκταση πεδιάδες. Άλλες πόλεις της Αρκαδίας ήταν η Ασέα, η Υψούντα, η Τεύθις, η Ηραία ,η Παρωρία ,το Θυραίο, η Νεστάνη, η Αλέα, η Λυκόσουρα, οι Τρικολώνοι, τα Τρόπαια, η Καφυά, το Παλλάντιο ο Φενεός κ.α. Από το 370 π.χ. και μετά πρωτεύουσα των Αρκάδων έγινε η Μεγαλόπολη.

## Παραπομπές


## Εξωτερικοί Σύνδεσμοι
*Περιφέρεια Πελοποννήσου, οι Αρκάδες
*Νομαρχία Αρκαδίας, αρχαία Αρκαδία
*Οι περιηγήσεις του Παυσανία στην Αρκαδία
*Πανεπιστήμιο Πάτρας, η αρχαία Αρκαδία

Πελασγικά φύλα|Αρκάδες]]
Αρκάδες
Νίβαλα

Η **Νίβαλα** (Nivala) είναι δήμος της Φινλανδίας.

Υπάγεται στο διοικητικό διαμέρισμα Όουλου, στην Βόρεια Οστροβόθνια. Ο δήμος έχει πληθυσμό 10.901 κατοίκων(απογραφή 2003) και καλύπτει μια έκταση 536,8 τετραγωνικών χιλιομέτρων, από τα οποία 7,25 καλύπτονται από νερό. Η πυκνότητα πληθυσμού είναι 20,6 κάτοικοι ανα τετραγωνικό χιλιόμετρο, ενώ μοναδική γλώσσα στο δήμο είναι τα Φινλανδικά. Ο πρώην πρόεδρος της Φινλανδίας, Κιόστι Κάλιο, ζούσε μόνιμα στην Νίβαλα.

## Παραπομπές


## Εξωτερικοί σύνδεσμοι
* 

Κατηγορία:Δήμοι της Φινλανδίας
Βιχάντι

Το **Βιχάντι** (Vihanti) είναι δήμος της Φινλανδίας.

Υπάγεται στο διοικητικό διαμέρισμα Όουλου, στη Βόρεια Οστροβόθνια. Ο δήμος έχει πληθυσμό 3.424 κατοίκων(απογραφή 2003) και καλύπτει μια έκταση 485,21 τ.χλμ. από τα οποία τα 4,13 καλύπτονται από νερό. Η πυκνότητα πληθυσμού είναι 7,1 κάτοικοι ανά τετραγωνικό χιλιόμετρο, ενώ μοναδική γλώσσα στο δήμο είναι τα Φινλανδικά.

Από το Βιχάντι κατάγονταν τα πρώτα μέλη του heavy rock συγκροτήματος "Gobra".

## Παραπομπές


## Εξωτερικοί σύνδεσμοι
* 

Κατηγορία:Δήμοι της Φινλανδίας
Κατάτμηση δίσκου

[thumb|300px|Το [GParted είναι ένα δημοφιλές βοήθημα που χρησιμοποιείται σε διαμέριση δίσκων ]]
**Κατάτμηση δίσκου**, **Διαμέριση δίσκου** ονομάζουμε τη δημιουργία ξεχωριστών κατατμήσεων (διαμέριση)
ενός σκληρού δίσκου χρησιμοποιώντας ένας επεξεργαστή κατατμήσεων.
Από την στιγμή που ο δίσκος έχει διαιρεθεί σε κατατμήσεις, κατάλογοι και αρχεία διαφορετικών κατηγοριών μπορούν να αποθηκευθούν σε διαφορετικές κατατμήσεις. Πιο πολλές κατατμήσεις παρέχουν περισσότερο έλεγχο αλλά αρκετές μπορεί να δυσκολέψουν το έργο μας. Ο τρόπος που υλοποιείται η διαχείριση χώρου, τα δικαιώματα πρόσβασης και η αναζήτηση καταλόγου εξαρτώνται από τον τύπο του συστήματος αρχείων που είναι εγκατεστημένο σε μια διαμέριση. 
Είναι σημαντικό να υπάρχει προσεκτική εκτίμηση του μεγέθους που θα επιλέξουμε
για την κατάτμηση αφού η δυνατότητά μας να το αλλάξουμε εξαρτάται από το σύστημα αρχείων που θα εγκαταστήσουμε σ'αυτήν

Λόγοι για διαμέριση:

* Διαχωρισμός αρχείων του λειτουργικού συστήματος από αρχεία χρήστη

* Ύπαρξη περιοχής για το λειτουργικό σύστημα: εικονική μνήμη

* Διατήρηση συχνά χρησιμοποιούμενων προγραμμάτων κοντά μεταξύ τους. 

* Για να έχουμε τα αρχεία ημερολογίου και ενδιάμεσης μνήμης ξέχωρα από άλλα αρχεία. Αυτά μπορούν να αλλάζουν μέγεθος δυναμικά με τον κίνδυνο να γεμίσει το σύστημα αρχείων μας. 

* Χρήση συστημάτων πολλαπλής εκκίνησης, που επιτρέπουν στους χρήστες να έχουν παραπάνω από ένα λειτουργικά συστήματα στον υπολογιστή τους.Π.χ. κάποιος θα μπορούσε να έχει εγκατεστημένα τα Linux, Mac OS X, Microsoft Windows ή άλλα σε διαφορετικές κατατμήσεις στον ίδιο σκληρό δίσκο και να έχει την δυνατότητα να επιλέξει κατά την εκκίνηση του υπολογιστή το λειτουργικό σύστημα που θα χρησιμοποιήσει.

* Προστασία απομονωμένων αρχείων προκειμένου να απλοποιηθεί η επαναφορά χαλασμένου συστήματος αρχείων ή εγκατάστασης λειτουργικού συστήματος. Αν μια διαμέριση είναι χαλασμένη, τα αρχεία στις άλλες διαμερίσεις θα παραμείνουν αναπηρέαστες. Επίσης η ύπαρξη ξεχωριστής διαμέρισης για τα αρχεία μόνο ανάγνωσης μειώνει τις πιθανότητες να χαλάσει το σύστημα αρχείων στην διαμέριση αυτή.

* Αύξηση της συνολικής απόδοσης υπολογιστικών συστήματων όπου τα μικρά συστήματα αρχείων είναι πιο αποτελεσματικά. 

Κατηγορία:Μέσα αποθήκευσης
Κατηγορία:Συστήματα αρχείων
Κατηγορία:Είδη βοηθητικού λογισμικού
Λίμινκα

Η **Λίμινκα** (*Liminka, Limingo* στα Σουηδικά) είναι δήμος της Φινλανδίας που ιδρύθηκε το 1477.

Βρίσκεται στο Όουλου, στη Βόρεια Οστροβόθνια και απέχει 25 χιλιόμετρα από το Όουλου (πόλη). Έχει πληθυσμό 8.488 κατοίκων (απογραφή 30 Ιουνίου 2008) και καλύπτει έκταση 640,64 τ.χλμ. από τα οποία 5,56 καλύπτονται από νερό (μέτρηση 1 Ιανουαρίου 2008). Η πληθυσμιακή πυκνότητα είναι 13,17 κάτοικοι ανα τ.χλμ. (μέτρηση 30 Ιουνίου 2008).

Ο κολπίσκος της Λίμινκα είναι διάσημος για τα πτηνά που συχνάζουν εκεί.

## Παραπομπές


## Εξωτερικοί σύνδεσμοι
* 
*Επίσημη ιστοσελίδα
*Κόλπος της Λίμινκα 

Κατηγορία:Δήμοι της Φινλανδίας
Ντανιέλ Φλόρεα

Ο **Ντανιέλ Φλόρεα** είναι Ρουμάνος πρώην ποδοσφαιριστής.

## Καριέρα
Ο **Φλόρεα** γεννήθηκε στις 18 Δεκεμβρίου του 1975 και ξεκίνησε την σταδιοδρομία του απο την Οτσέλουλ. Το 1997 μεταγράφηκε στη Ντιναμό Βουκουρεστίου, όπου έμεινε μέχρι το 2001. Ακολούθησε μια πολυετής καριέρα στα γήπεδα της Ουκρανίας με τις φανέλες της Σαχτάρ Ντονέτσκ, της Μεταλούργκ Ζαπορίζια και της Μεταλούργκ Ντονέτσκ, όπου παρέμεινε μέχρι τον χειμώνα του 2005, όταν και επέστρεψε στη Ντιναμό Βουκουρεστίου.
Μεταξύ 2006 και 2009 αγωνιζόταν στο κυπριακό πρωτάθλημα με τη φανέλα του ΑΠΟΕΛ, πριν φύγει στυη Ρουμανία και τη Ντουνάρεα Γκαλάτσι.

Ο Φλόρεα έχει διατελέσει 3 φορές διεθνής με την Εθνική Ρουμανίας απο το 1999 ως το 2002.

Φλορεα Ντανιελ
Φλορεα Ντανιελ
Φ
Κατηγορία:Ποδοσφαιριστές ΦΚ Μεταλούργκ Ντονέτσκ
Κατηγορία:Ποδοσφαιριστές ΦΚ Σαχτάρ Ντονέτσκ
Κατηγορία:Ποδοσφαιριστές Εθνικής Ρουμανίας
Κατηγορία:Ποδοσφαιριστές Ντιναμό Βουκουρεστίου
Κατηγορία:Ποδοσφαιριστές ΦΚ Μεταλούργκ Ζαπορίζια
Κατηγορία:Ποδοσφαιριστές ΑΣΚ Οτσέλουλ Γκαλάτσι
Κατηγορία:Ποδοσφαιριστές ΦΚΜ Ντουνάρεα Γκαλάτσι
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ρουμάνοι ποδοσφαιριστές στο εξωτερικό
Κατάλογος Μοναρχών των Μαλδίβων

Παρατίθεται κατάλογος με τους μονάρχες που διοίκησαν τις Μαλδίβες. Η νησιωτική χώρα ανακηρύχθηκε σε σουλτανάτο το 1153 όταν ο Βουδιστής Βασιλιάς Ντοβέμι ασπάστηκε το Ισλάμ. Τα προηγούμενα χρόνια το νησί αποτελούσε μητριαρχική κοινωνία και κάθε ατόλλη διοικούνταν από μια βασίλισσα, επικεφαλής της φυλής. Έως το 1965 ο τίτλος του Σουλτάνου ήταν *Η Αυτού Εξοχότης, Σουλτάνος της Γης και της Θάλασσας, Κυρίαρχος 12.000 νησιών και Σουλτάνος των Μαλδίβων*. Μετά την ανεξαρτησία το 1965 ο Σουλτάνος απέκτησε τον τίτλο Βασιλιάς και η προσφώνησή του ήταν η «Αυτού Μεγαλειότης».

## Δυναστεία Λούναρ

## Δυναστεία Χιλααλί

## Δυναστεία Ουτίμου

## Δυναστεία Χαμάουι

## Δυναστεία Ισντού

## Δυναστεία Ντιγιαμιγκίλι

## Δυναστεία Χουράα

## Δυναστεία Ντιγιαμιγκίλι (αποκατάσταση)

## Δυναστεία Χουράα (πρώτη παλινόρθωση)

## Πρώτη Δημοκρατία των Μαλδίβων
*Βλέπε [[Κατάλογος Προέδρων των Μαλδίβων]]*

## Δυναστεία Χουράα (δεύτερη παλινόρθωση)

## Δεύτερη δημοκρατία των Μαλδίβων
*Βλέπε [[Κατάλογος Προέδρων των Μαλδίβων]]*

## Παραπομπές
* Επίσημος ιστότοπος της Βασιλικής Οικογένειας των Μαλδίβων
* Royal Ark
* Worldstatesmen

Μοναρχων Μαλδιβων
Γλώσσα γλώσσα

Η **Ντιβέχι** (*Dhivehi* ή *Divehi*) είναι ινδοάρια γλώσσα, που ομιλείται από περισσότερους από 300.000 ανθρώπους στη Δημοκρατία των Μαλδίβων, όπου αποτελεί και επίσημη γλώσσα για το κράτος αλλά και στο νησί Μινικόι (*Maliku*) στη γειτονική Ινδία. Στην τελευταία είναι γνωστή και με την ονομασία Μαχλ (Mahl). Έχει άμεση σχέση με τη σινχαλέζικη γλώσσα. Πολλές γλώσσες με το πέρασμα των χρόνων άσκησαν την επιρροή τους στην ντιβέχι, με σπουδαιότερη την αραβική γλώσσα. Μεταξύ των άλλων ήταν η περσική, η αγγλική και η γαλλική.

Ο Χ. Κ. Π. Μπελ ήταν ένας από τους πρώτους που έκαναν μεταγραφή της γλώσσας αυτής. Ο Μπελ ονόμασε τη γλώσσα αυτή *Divehi*, από το όνομα της χώρας, *Maldives*. Το -dives* από το *Maldives* και η λέξη *Divehi* έχουν την ίδια ρίζα που είναι το *dvīp* ("νησί" στα σανσκριτικά). 

Ο Γερμανός γλωσσολόγος [[Βίλχελμ Γκάιγκερ]] έκανε πρώτος έρευνα για τη γλώσσα αυτή τον εικοστό αιώνα. Την ονόμασε *Divehi*, χωρίς το ένα "h". Το 1976, όταν έγινε ανεπίσημη μεταγραφή της γλώσσας στα λατινικά, ένα "h" προστέθηκε στο όνομα της γλώσσας, όχι όμως και σε εκείνο της χώρας.

Στα ελληνικά, η "ατόλη" προέρχεται από λέξη της γλώσσας ντιβέχι.

== Βιβλιογραφία ==
* Bell, H.C.P. 'The Maldive Islands. Monograph on the History, Archaeology and Epigraphy*. Reprint 1940 edn. Malé 1986. 
* H.C.P. Bell, T*he Maldive Islands, An account of the Physical Features, History, Inhabitants, Productions and Trade'. Colombo 1883, ISBN 81-206-1222-1
* Bell, H.C.P. *Excerpta Maldiviana*. Reprint 1922-1935 edn. New Delhi 1998.
* *Divehi Bahuge Qawaaaid*. Vols 1 to 5. Ministry of Education. Malé 1978. 
* *Divehīnge Tarika. Divehīnge Bas. Divehibahāi Tārikhah Khidumaykurā Qaumī Majlis*. Malé 2000. 
* Fritz, Sonja. *The Dhivehi Language - A Descriptive and Historical Grammar of Maldivian and Its Dialects*. Heidelberg, 2002, ISBN 3-89913-248-3
* Geiger, Wilhelm. *Maldivian Linguistic Studies*. Reprint 1919 edn. Novelty Press. Malé 1986. 
* Maloney, Clarence. *People of the Maldive Islands*. Orient Longman. New Delhi.
* Xavier Romero-Frias, *The Maldive Islanders, A Study of the Popular Culture of an Ancient Ocean Kingdom''. Barcelona 1999, ISBN 84-7254-801-5
## Εξωτερικοί σύνδεσμοι

Κατηγορία:Γλώσσες της Ινδίας
Κατηγορία:Γλώσσες των Μαλδίβων
Κατηγορία:Ινδοάριες γλώσσες
Επιφάνεια εργασίας (υπολογιστές)

Η **επιφάνεια εργασίας** είναι ένας όρος που αναφέρεται απλουστευτικά στην αρχική οθόνη που βλέπει ένας χρήστης όταν συνδέεται σε ένα σύγχρονο λειτουργικό σύστημα με γραφική διεπαφή χρήστη. Με τον όρο αυτό, στο επιστημονικό πεδίο της αλληλεπίδρασης ανθρώπου-υπολογιστή ονομάζεται η προσπάθεια δημιουργίας μιας τεχνητής εξομοίωσης του περιβάλλοντος λειτουργίας του υπολογιστή με αυτό που υπάρχει σε ένα γραφείο, με σκοπό την πιο εύκολη χρήση του υπολογιστή από άτομα που χρειάζονται τον υπολογιστή για εργασίες γραφείου. Αυτή η *μεταφορά*, *εξομοίωση*, επιτυγχάνεται σε επίπεδο εννοιών. Έτσι, υπάρχουν έννοιες όπως ο φάκελος, ο κάδος και η επιφάνεια, το επίπεδο γραφικών (εικονίδια που θυμίζουν αντικείμενα ενός γραφείου) και το επίπεδο λειτουργικότητας-εφαρμογών.

## Στα Windows
Η επιφάνεια εργασίας εμφανίζεται με πολλές μορφές σε διάφορα λειτουργικά συστήματα. Θα αναφερθούμε παρακάτω στα χαρακτηριστικά της επιφάνειας εργασίας στο δημοφιλές λειτουργικό σύστημα Windows.

Η γραμμή εργαλείων στο κάτω μέρος της επιφάνειας εργασίας συνήθως περιλαμβάνει:

* το βασικό μενού στην αριστερή γωνία  με τον κατάλογο των διαθέσιμων λειτουργιών και εγκατεστημένων προγραμμάτων
* την περιοχή ενεργών εφαρμογών που εμφανίζονται οι ενεργές εφαρμογές που χρησιμοποιούνται
* τη γραμμή εργαλείων "γρήγορη εκκίνηση" για την έναρξη προγραμμάτων που χρησιμοποιούνται συχνά
* την περιοχή εφαρμογών συστήματος στη δεξιά γωνία που εμφανίζονται βασικά εικονίδια για τον έλεγχο του υλικού και του λογισμικού, τη σύνδεση στο διαδίκτυο, το ρολόι κλπ.

### Εικονίδια επιφάνειας εργασίας των Windows και λειτουργίες
Στην επιφάνεια εργασίας βρίσκουμε τα βασικά εικονίδια "ο υπολογιστής μου", "κάδος ανακύκλωσης", " τα έγγραφά μου". Από το εικονίδιο "ο υπολογιστής μου", έχουμε πρόσβαση σε όλα τα περιεχόμενα του υπολογιστή μας (σκληροί δίσκοι, αρχεία και τις συσκευές του συστήματος). Από το εικονίδιο (φάκελο) "τα έγγραφά μου", έχουμε πρόσβαση σε όλα τα έγγραφα που έχουμε αποθηκευμένα στον ηλεκτρονικό υπολογιστή. Από το εικονίδιο "κάδος ανακύκλωσης", έχουμε πρόσβαση σε όλα τα αρχεία που έχουμε διαγράψει. Έχουμε την δυνατότητα να επαναφέρουμε ένα αρχείο, να το διαγράψουμε μόνιμα, να επαναφέρουμε ή να διαγράψουμε μόνιμα όλα τα αρχεία στον κάδο ανακύκλωσης.

Στην επιφάνεια εργασίας μπορούμε να δημιουργήσουμε συντομεύσεις για αρχεία, φακέλους για γρήγορη πρόσβαση σε αυτά ή να αποθηκεύσουμε ένα έγγραφο, φάκελο, αρχείο.

## Παραπομπές


Κατηγορία:Γραφική διεπαφή χρήστη
Κατηγορία:Αρχιτεκτονική λογισμικού
Μουχάματ Φαρίντ Ντιντί

Ο **Βασιλιάς Μουχάματ Φαρίντ Ντιντί** (Muhammad Fareed Didi) υπήρξε ο τελευταίος Σουλτάνος των Μαλδίβων από τις 7 Μαρτίου του 1954 ως τις 11 Νοεμβρίου του 1968 οπότε και ανατράπηκε από το θρόνο, ώστε να γίνει δημοκρατία η νησιωτική χώρα.

## Βιογραφία
Γεννήθηκε το 1901 και πατέρας του ήταν ο εκλεγμένος Σουλτάνος των Μαλδίβων, Πρίγκιπας Αμπντούλ Ματζίντ Ντιντί (Al Munthakhab Liarshi Dhaulathil Mahaldheebiyya). 

Έκανε σπουδές στο Βασιλικό Κολέγιο του Κολόμπο στην Κεϊλάνη. Στη χώρα αυτή έζησε 7 χρόνια και επιστρέφοντας στην πατρίδα του ανέλαβε την πρωθυπουργία, στις 16 Δεκεμβρίου του 1932, επί βασιλείας του Σουλτάνου Χασάν Νουρεντίν Β΄.

Μετά την πτώση του προέδρου Μοχάμετ Αμίν Ντιντί, η χώρα ανακηρύχθηκε ξανά σουλτανάτο. Ο Φαρίντ Ντιντί εκλέχθηκε ο 84ος Σουλτάνος το 1954. Πρώτος του πρωθυπουργός ήταν ο Αλί Ντιντί (Ehgamugey Ibraahim Ali Didi , μετέπειτα Ibraahim Faamuladheyri Kilegefaan). Στις 11 Δεκεμβρίου του 1957 ο πρωθυπουργός εξαναγκάστηκε σε παραίτηση και ο Ιμπραχίμ Ναζίρ (Velaanagey Ibraahim Nasir) έγινε νέος πρωθυπουργός στις 12 Δεκεμβρίου του ιδίου έτους.

Ο Σουλτάνος Φαρίντ ήταν λαοφιλής σε όλη τη χώρα και σεβαστό πρόσωπο μέχρι το θάνατό του. Στις 15 Μαρτίου του 1968 διεξήχθη δημοψήφισμα, στο οποίο ο λαός αποφάσισε την κατάργηση της μοναρχίας. Έτσι, στις 11 Νοεμβρίου του 1968 οι Μαλδίβες έγιναν δημοκρατία.

Μετά την ανατροπή του από το θρόνο, ο σουλτάνος εγκατέλειψε το παλάτι του και αποσύρθηκε στην οικία του , όπου σήμερα στεγάζεται το Κοινοβούλιο των Μαλδίβων. Πέθανε στο Μαλέ στις 27 Μαΐου του 1969 σε ηλικία 68 ετών. Κηδεύτηκε με τιμές στο κοιμητήριο Γκαλολού.

## Παραπομπές


Ντιντι
Όουλουνσαλο

Το **Όουλουνσαλο** (Oulunsalo) είναι δήμος της Φινλανδίας που ιδρύθηκε το 1882.

Υπάγεται στο διοικητικό διαμέρισμα Όουλου, στη Βόρεια Οστροβόθνια, βορειοδυτικά της πόλης Όουλου. Ο πληθυσμός του δήμου είναι 9.513 κάτοικοι (31 Μαΐου, 2008) και καλύπτει έκταση 82,58 τ.χλμ. από τα οποία 0,96 τ.χλμ. καλύπτονται από νερό. Η πληθυσμιακή πυκνότητα είναι 112,5 κάτοικοι. Μοναδική γλώσσα στο δήμο είναι η Φινλανδική.

Το Όουλουνσαλο, όπως οι περισσότεροι δήμοι γύρω από το Όουλου, είναι μια από τις πιο γρήγορα αναπτυσσόμενες περιοχές στη Φινλανδία.

Το αεροδρόμιο Όολου βρίσκεται στο Όουλουνσαλο.

## Παραπομπές


## Εξωτερικοί σύνδεσμοι
* 
*Επίσημη ιστοσελίδα του δήμου

Κατηγορία:Δήμοι της Φινλανδίας
Κουκούλι Ιωαννίνων

Το **Κουκκούλι** ή **Κουκούλι** είναι χωριό στο κεντρικό Ζαγόρι της Ηπείρου. Βρίσκεται κοντά στο νότιο άκρο του φαραγγιού του Βίκου, στον Εθνικό Δρυμό Βίκου-Αώου, σε υψόμετρο 895 μέτρων. Πήρε το όνομα του από τις πολύ μεγάλες πέτρες (από το λατινικό *Cuculla* = καλύπτρα) που υπάρχουν στην περιοχή, ή κατά άλλη εκδοχή από τη σηροτροφία με την οποία ίσως ασχολήθηκαν παλιότερα οι κάτοικοί του.

## Γενικά στοιχεία
Συγκροτήθηκε σαν οικισμός τον 13ο ή 14ο αιώνα. Αναφερόταν στην Συνθήκη του Βοϊνίκου το 1430 που σύναψε το κοινό των Ζαγορισίων, το οποίο τότε αποτελούνταν από 14 χωριά του Ζαγορίου με την Οθωμανική Αυτοκρατορία και όριζε το ειδικό καθεστώς αυτονομίας της περιοχής. Τον 18ο και 19ο αιώνα γνώρισε μεγάλη πνευματική και οικονομική ανάπτυξη, όπως και τα υπόλοιπα χωριά του Ζαγορίου. Πολλοί Κουκουλιώτες ασχολήθηκαν με το εμπόριο και ξενιτεύτηκαν.

Ορισμένα δείγματα ζαγορίσιας αρχιτεκτονικής είναι το κτιριακό συγκρότημα με τις πέντε βρύσες, το παλαιό σχολείο και την εκκλησία της Κοίμησης της Θεοτόκου, ο παραδοσιακός ξενώνας (φιλοξενούσε τους Οθωμανούς αξιωματούχους) και το νέο σχολείο του 19ου αιώνα.

Το χωριό διατηρεί την παραδοσιακή ζαγορίσια πετρόκτιστη αρχιτεκτονική στις κατοικίες, τα μονοπάτια και την κεντρική πλατεία (που στα ζαγορίσια ονομάζεται μεσοχώρι). Ιδιαίτερο ενδιαφέρον παρουσιάζει το Φυσικό Μουσείο του Κωσταντίνου Λαζαρίδη, που περιλαμβάνει ιστορική βιβλιοθήκη και συλλογή από βότανα και λουλούδια της περιοχής. 
[μικρογραφία|Το [γεφύρι του Κόκκορου|γεφύρι του (Κουκουλιώτη) Κόκκορου, 500 μ. νοτίως του χωριού.]]
Έξω από το χωριό υπάρχουν τα ονομαστά και πολυφωτογραφημένα πετρόκτιστα γεφύρια, τα οποία ανήκουν σε δασικές εκτάσεις του χωριού:

*Καλογερικό ή του Πλακίδα, που είναι τρίτοξο
*του Κόκκορου ή Νούτσου (κτίσθηκε το 1750)
*του Λαζαρίδη ή Κοντοδήμου
*του Μίσιου

Εδώ και περισσότερο από μια δεκαετία, σημειώνεται σημαντική αλλά ήπια τουριστική ανάπτυξη, καθ' όλη τη διάρκεια του έτους. Στο χωριό υπάρχει σημαντικός αριθμός κλινών σε ξενώνες, οικίες και ενοικιαζόμενα δωμάτια, ενώ 2 χώροι εστίασης προσφέρουν καφέ και φαγητό. 

## Πρόσωπα
* Θέμος Αναστασιάδης, εκδότης εφημερίδος "Πρώτο Θέμα"
* Ελευθέριος Ζαγορίτης, πρώην μέλος του Ελληνικού Κοινοβουλίου.
* Πέτρος Κόκκορος, καθηγητής της Ορυκτολογίας και Πρύτανης του Πανεπιστημίου Θεσσαλονίκης.
* Γιάννης Κουτούζης, έφορος στο Κεντρικό Παρθεναγωγείο Σμύρνης.
* Κωσταντίνος Λαζαρίδης, συγγραφέας, δάσκαλος, ερευνητής και λαογράφος.
* Μάνθος Οικονόμου (1754-1822), Υπουργός Εξωτερικών, Γραμματέας και πρώτος σύμβουλος του Αλη Πασά.
* Χριστόδουλος Οικονόμου, αδελφός του προαναφερόμενου, μέλος της Φιλικής Εταιρείας και γενικός προεστός του Ζαγορίου μετά την πτώση του Αλή Πασά.
* Αλέξιος Πλακίδας, έμπορος και ευεργέτης της περιοχής.
* Ευγένιος Πλακίδας, έμπορος, εθνικός ευεργέτης
* Δημήτριος Στρούμπος, πρώτος καθηγητής των φυσικών επιστημών και πρύτανης του Πανεπιστημίου Αθηνών (19ος αιώνας).
* Γεώργιος Στρούμπος, σχολάρχης και ιδρυτής του Στρούμπειου Σχολείου Πατρών

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Τύμφης
Κατηγορία:Δήμος Ζαγορίου
Λάουρα

Το όνομα **Λάουρα** μπορεί να αναφέρεται:

*Στο γυναικείο όνομα Λάουρα
*Στην αμερικανική ταινία ''Λάουρα''
*Στην ελληνική σειρά Λάουρα του 1980-1981
*Στην περουβιανή τηλενουβέλα Λάουρα του 1999
*Στη σειρά μυθιστορημάτων ''Λάουρα''
Τζέφερσον Ντέηβις

Ο **Τζέφερσον Ντέηβις** (αγγλικά: *Jefferson Davis*, 3 Ιουνίου 1808 - 6 Δεκεμβρίου 1889) γεννήθηκε στο Κεντάκι και ήταν Αμερικανός πολιτικός ο οποίος διετέλεσε πρόεδρος των Συνομόσπονδων Πολιτειών της Αμερικής, δηλαδή των Πολιτειών που αποσχίστηκαν από τις ΗΠΑ και σχημάτισαν ανεξάρτητο κράτος κατά τη διάρκεια του Αμερικανικού Εμφυλίου Πολέμου. Ο Ντέηβις ήταν Πρόεδρος της Συνομοσπονδίας καθ' όλη την διάρκεια του αιματηρού πολέμου, από το 1861 έως το 1865.

Απόφοιτος του Γουέστ Πόιντ, ο Ντέηβις πολέμησε στον πόλεμο εναντίον του Μεξικού (1846-1848) ως συνταγματάρχης ενός εθελοντικού συντάγματος. Ως γερουσιαστής, αν και διαφωνούσε με την απόσχιση των πολιτειών, πίστευε πως κάθε πολιτεία είχε το δικαίωμα να αποσχισθεί από την Ένωση αν το επιθυμούσε.

Με το που η Νότια Καρολίνα αποσχίσθηκε, ο Ντέιβις παραιτήθηκε και επέστρεψε στον Νότο. Τέσσερις μέρες μετά την παραίτησή του ορίστηκε υποστράτηγος της στρατιάς του Μισισίπι. Στις 9 Φεβρουαρίου 1861 ορίστηκε προσωρινός πρόεδρος του νεοσύστατου κράτους με πρωτεύουσα το Ρίτσμοντ στην Βιρτζίνια, όπου και μετακόμισε με την οικογένειά του. Στις 6 Νοεμβρίου του ίδιου έτους εκλέχθηκε επίσημα πρόεδρος των Συνομοσπόνδων Πολιτειών της Αμερικής με εξαετή θητεία.

Ο πόλεμος υπήρξε καταστροφικός και για τις δύο πλευρές αλλά κυρίως για τον Νότο που αναγκάστηκε να παραδοθεί. Στις 10 Μαΐου του 1865 ο Ντέηβις συνελήφθη και φυλακίσθηκε με την κατηγορία της εσχάτης προδοσίας. Αποφυλακίσθηκε όμως 2 χρόνια αργότερα. Μετά την αποφυλάκισή του ταξίδεψε στον Καναδά, στην Ευρώπη και στην Κούβα.

Στις 6 Δεκεμβρίου 1889 άφησε την τελευταία του πνοή στην Νέα Ορλεάνη, στην ηλικία των 81 ετών. Ο τάφος του βρίσκεται στο κοιμητήριο Χόλιγουντ στο Ρίτσμοντ.

## Παραπομπές


## Εξωτερικοί σύνδεσμοι
* 
* Έργα του Ντέιβις στο Project Gutenberg.

Κατηγορία:Αμερικανικός Εμφύλιος Πόλεμος
Κατηγορία:Αμερικανοί στρατιωτικοί
Μοχάμετ Αμίν Ντιντί

Ο **Αλ Αμίρ Μοχάμετ Αμίν Ντοσιμέιναα Κιλεγκεφαάνου** (Al Ameer Mohamed Amin Dhoshimeynaa Kilegefaanu, στην Ντιβέχι: އަލްއަމީރު މުހައްމަދު އަމީން ދޮށިމޭނާ ކިލެގެފާނު) γνωστότερος ως *Μοχάμετ Αμίν Ντιντί* ήταν πολιτικός από τις Μαλδίβες. Χρημάτισε πρώτος πρόεδρος της νησιωτικής χώρας και αρχηγός κυβερνήσεως την περίοδο από 1η Ιανουαρίου του 1953 ως τις 21 Αυγούστου του 1953.

## Βιογραφία
Γεννήθηκε στις 20 Ιουλίου του 1910. Από το 1946 ως το 1953 ήταν διευθυντής στο σχολείο της Ματζιντίγια.Λίγο μετά αποφάσισε να ασχοληθεί με τα κοινά και ίδρυσε το πρώτο πολιτικό κόμμα στην ιστορία του κράτους του, με ονομασία Κόμμα Rayyitunge Muthagaddim . Μερίμνησε για τη βελτίωση της εκπαίδευσης και της θέσης των γυναικών στις Μαλδίβες.

Έχοντας την υποστήριξη του λαού κατήργησε το σουλτανάτο έπειτα από 812 χρόνια και έγινε ο πρώτος πρόεδρος της Δημοκρατίας των Μαλδίβων την Πρωτοχρονιά του 1953. Μετά το θάνατο του Σουλτάνου Ματζίντ Ντιντί και του γιου του, Πρίγκιπα Χασάν Φαρίντ Ντιντί, τα μέλη του Κοινοβουλίου εξέλεξαν τον Αμίν Ντιντί ως το ικανότερο πρόσωπο για διάδοχο του Σουλτάνου. Ωστόσο, την ίδια στιγμή ο Ντιντί αρνήθηκε να δεχθεί το θρόνο για το καλό του λαού των Μαλδίβων. Έπειτα από τη διενέργεια δημοψηφίσματος, η χώρα ανακηρύχθηκε σε δημοκρατία. Ωστόσο, έπειτα από επανάσταση που ξέσπασε ενώ ο πρόεδρος ήταν στην Κεϊλάνη για ιατρικές εξετάσεις, αρχηγός της επαναστατικής κυβέρνησης έγινε ο Ιμπαρααχίμ Ντιντί, αντιπρόεδρος του Αμίν. Ο Ντιντί, επιστρέφοντας, δεν ήξερε τι είχε συμβεί και με την άφιξή του συνελήφθη από τις νέες αρχές και στάλθηκε στο νησί Ντουνιντού. Καθ' οδόν πληροφορήθηκε ότι πλέον δεν ήταν πρόεδρος. Έπειτα από 4 μήνες, τον έπεισαν με δόλο να επιστρέψει στη χώρα, για να αναλάβει πρωθυπουργός με βασιλιά τον Ιμπραχίμ Χιλμί. Επέστρεψε τη νύχτα στη Μαλέ, όπου ξυλοκοπήθηκε άγρια στο κτήριο της Αστυνομίας και εξορίστηκε στο νησί Γκααφάρου. Στη συνέχεια εξορίστηκε στο τότε ακατοίκητο νησί Βιαμαναφούσι, όπου έζησε ως το τέλος της ζωής του. 

Πέθανε στις 19 Ιανουαρίου του 1954, σε ηλικία 44 ετών.

## Παραπομπές


Ντιντι
Πούλκιλα

Η **Πούλκιλα** (φινλανδικά: *Pulkkila*) είναι ένας πρώην δήμος της Φινλανδίας.

Υπαγόταν στο διοικητικό διαμέρισμα Όουλου, στη Βόρεια Οστροβόθνια, 90 χιλιόμετρα νότια από την πόλη Όουλου και 250 χιλιόμετρα βόρεια της Γυβάσκυλα. Είχε πληθυσμό 1.569 κατοίκων (31-12-2008) και κάλυπτε έκταση 411,23 τετραγωνικών χιλιομέτρων από τα οποία 29,83 καλύπτονταν από νερό. Η πληθυσμιακή πυκνότητα ήταν 4,11 κάτοικοι ανά τετραγωνικό χιλιόμετρο, ενώ μοναδική γλώσσα στο δήμο ήταν η Φινλανδική.

Η Πούλκιλα είναι γνωστή για την βιομηχανία μετάλλου της, και για την τεχνητή λίμνη Ούλγιουα.

Από την Πούλκιλα κατάγονταν οι Πέντι Χάανπα και Ιλμάρι Κιάντο.

Στις 1 Ιανουαρίου 2009 συγχωνεύθηκε διοικητικά με τους δήμους Κέστιλα, Πίιπολα και Ράντσιλα και ο νεοσυσταθής δήμος ονομάζεται Σιίκαλατβα.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα του δήμου

Κατηγορία:Δήμοι της Φινλανδίας
Σιίκαλατβα

Η ** Σιίκαλατβα** (φινλανδικά: *Siikalatva*,  προφορά ΔΦΑ: [ˈsiːkɑlɑtʋɑ]) είναι Φινλανδικός δήμος της Βόρειας Οστροβόθνιας, στο διοικητικό διαμέρισμα Όουλου.

Συστάθηκε στις 1 Ιανουαρίου 2009, με τη διοικητική συγχώνευση των δήμων Κέστιλα, Πίιπολα, Πούλκιλα και Ράντσιλα. Αριθμεί περίπου 6.500 κατοίκους και καλύπτει έκταση 2.229,81 τετραγωνικών χιλιομέτρων.

Μοναδική γλώσσα στο δήμο είναι η Φινλανδική.

## Παραπομπές


## Εξωτερικοί σύνδεσμοι
* 
*Επίσημη ιστοσελίδα

Κατηγορία:Δήμοι της Φινλανδίας
Πίιπολα

Η **Πίιπολα** (Piippola) είναι δήμος της Φινλανδίας.

Υπάγεται στο διοικητικό διαμέρισμα Όουλου, στη Βόρεια Οστροβοθνία. Έχει πληθυσμό 1.249 κατοίκων (απογραφή 30 Ιουνίου 2008) και καλύπτει έκταση 464,98 τ.χλμ. από τα οποία 9,28 τ.χλμ. καλύπτονται από νερό. Η πυκνότητα πληθυσμού είναι 2,74 κάτοικοι ανά τετραγωνικό χιλιόμετρο, ενώ μοναδική γλώσσα στο δήμο είναι η Φινλανδική.

Ο δήμος συγχωνεύθηκε διοικητικά με την Κέστιλα, Πούλκιλα και Ράντσιλα στις 1 Ιανουαρίου 2009 και ο νεοσυσταθείς δήμος ονομάζεται Σιίκαλατβα.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα του δήμου  

Κατηγορία:Δήμοι της Φινλανδίας
Περίβοια

Στην ελληνική μυθολογία με το όνομα **Περίβοια** είναι κυρίως γνωστή η νεότερη από τις θυγατέρες του βασιλιά των Γιγάντων Ευρυμέδοντα. Η Περίβοια ζευγάρωσε με τον θεό της θάλασσας Ποσειδώνα και από την ένωση αυτή γεννήθηκε ο Ναυσίθοος, ο πρώτος χρονικά βασιλιάς των Φαιάκων, όπως μνημονεύεται στην *[[Οδύσσεια]]* (ραψωδία η, στίχοι 57-62). Η *Οδύσσεια* περιγράφει την Περίβοια ως «ασύγκριτη στην ομορφιά γυναίκα» (*«γυναικών είδος αρίστη»*, η 57).

Με το όνομα Περίβοια απαντώνται ακόμα και τα παρακάτω επτά πρόσωπα:

# Η μεγαλύτερη κόρη του βασιλιά Ακεσσαμενού της Πιερίας. Αυτή η Περίβοια αναφέρεται στην *[[Ιλιάδα]]* (Φ 142) και ήταν μητέρα του Πηλεγόνα από τον Αξιό.
# Μία από τις Ωκεανίδες.
# Η σύζυγος του Τελαμώνα, κόρη του Κυχρέως ή του Αλκάθου και της Πυργούς ή της Ευαίχμης. Αυτή η Περίβοια ήταν η μητέρα του Αίαντα.
# Σύζυγος του Πολύβου, θετή μητέρα του Οιδίποδα.
# Μία από τις Ναϊάδες.
# Μητέρα του Τυδέα.
# Περίβοια και Κλεοπάτρα ονομάζονταν οι πρώτες δύο παρθένες που έστειλαν οι κάτοικοι της Λοκρίδας στον ναό της Αθηνάς στην Τροία για να τους απαλλάξει από μια επιδημία.

## Πηγές
* Το αντίστοιχο άρθρο της αγγλόγλωσσης Wikipedia
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969
* Κρουσίου: «Λεξικόν Ομηρικόν», διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σ. 714

Περιβοια
Κατηγορία:Ναϊάδες
Κατηγορία:Ωκεανίδες
Πεισήνορας

Στην ελληνική μυθολογία με το όνομα **Πεισήνορας** (***Πεισήνωρ***) είναι γνωστά τα παρακάτω τρία ομηρικά πρόσωπα:

# Ο πατέρας του Τρώα πολεμιστή Κλείτου (αναφέρεται στην *[[Ιλιάδα]]*, Ο 445).
# Σοφός κήρυκας στην Ιθάκη. Στην *[[Οδύσσεια]]* αναφέρεται (β 37-38) πως όταν ο Τηλέμαχος θέλησε να μιλήσει στη λαοσύναξη των Ιθακησίων και στάθηκε όρθιος στη μέση, ο Πεισήνωρ του έβαλε στο χέρι ένα σκήπτρο, σημάδι ότι του δινόταν ο λόγος. Ο Πεισήνορας περιγράφεται από τον Όμηρο ως *«πεπνυμένα μήδεα ειδώς»* («κάτεχε γνώμες σοφές ο νους του»).
# Ο πατέρας του Ιθακήσιου Ώπου, από τον οποίο ο τελευταίος αναφέρεται σε τρία διαφορετικά χωρία στην *Οδύσσεια* ως **«Πεισηνορίδης»** (α 429, β 347, υ 148). Το πρόσωπο αυτό αποκλείεται να είναι το ίδιο με το προηγούμενο, αφού ήταν παππούς της Ευρύκλειας (κόρης του `Ωπου), η οποία είναι γερόντισσα την εποχή της επιστροφής του Οδυσσέα στην Ιθάκη.

## Πηγές
* Κρουσίου: *Λεξικόν Ομηρικόν*, διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σ. 702

Κατηγορία:Τρώες
Κατηγορία:Οδύσσεια